Георги Пехливанов
Не ме буди!

chitanka.info

Ако и днес до мен те няма

и в мрак потънал е деня.

Не ме буди! И нека само

секунда още да летя!

И ако всичките площади

замръзнали са във тъга.

Постой до мен! И нека двама

със теб да грейнем над света!

И нека вече сълзи няма!

И нека бъде светлина!

Постой секунда още в храма

на мръкналата ми душа!

Не ме буди! Дори да зная,

че блян си за една мечта.

Дори когато дойде края.

Не ме буди! Постой така!

И нека никога отново,

не се събудя от съня!

Ако и днес до мен те няма

и в мрак потънал е деня.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.